"Ħadd ma qal li hi illegali li tpejjep fil-karozza." Dan huwa kliem il-President tal-Police Officers Union, Sandro Camilleri, li tkellimna miegħu dwar dan is-suġġett. Filwaqt li qal li ħadd ma qal li hija illegali li tpejjep fil-karozza, saħaq sewwieq għandu jkollu kontroll sħiħ tal-vettura. "Jekk tpejjep u tkun waħdek fil-vettura, mhuwiex illegali. Però waqt is-sewqan irid ikollok kontroll sħiħ tal-vettura. Minn dejjem kienet illi tiekol, tixrob, tpejjep, tagħmel il- , tagħmel xagħrek, tixrob il-kafè inti u ssuq, hija kontra l-liġi. Meta tkun qed issuq irid ikollok kontroll sħiħ tal-vettura." X'inhi l-liġi l-ġdida li ddaħħlet? "Ma ddaħħlet l-ebda liġi ġdida, ħlief il-liġi li min ipejjep fil-preżenza ta' minuri jeħel €50 multa għax ikun hemm il-minuri fil-vettura. Dan biex nissalvagwardjaw lit-tfal milli jibilgħu d-dħaħen." U s-sistema tal-punti? "M'hemmx punti marbuta ma' min jinqabad ipejjep, jixrob, jiekol, tagħmel il- , tagħmel xagħrek, waqt li qed isuq, iżda jingħata ċitazzjoni talli kiser il-liġi. Dwar is-sistema tal-punti ta' min jgħid li din qed taħdem tajjeb ħafna għax qed naraw inqas nies jiksru l-liġi u iktar nies isegwu r-regolamenti ta' sewqan b'iktar attenzjoni," ittemm jgħidilna l-Ispettur Sandro Camilleri. Bid-dħul tas-sistema tal-punti, inti rajt tibdil fil-mod kif isuqu l-Maltin? Ikkummenta hawn taħt.
Tista' tpejjep u ssuq?